11 Январь (Үчтүн айы)
11-январь — Григорий жылсанагы боюнча 11-күнү, жылдын аягына чейин 354 (толук жылда 365) күн бар.

Майрамдар

Эл аралык 
 Эл аралык маанайдагы «Рахмат» майрамы.

Улуттук 
  — Корук күнү

Окуялар

Кыргызстанда 
 1680 — Падышалык бийлик кыргыздарга каршы жортуул планын иштеп чыгып, Р. Старков менен И. Гречанин баштаган 1018 адамдык кол кыргыздарга каршы чапкын жасаш үчүн Томск шаарынан аттанышкан.
 1922 — РКП (б) саясий бюросу Түркстан компартиясына ортого алынган жерди ээлерине кайтарып берүү саясий жаңылыш экендигин эскерткен.
 1932 — Фрунзеде Басма Үйү ачылган.
 1957 — Кыргыз ССРи Ленин Ордени менен сыйланган.
 2010 — Мурдагы Коргоо министри жана Коопсуздук кеңешинин мурунку катчысы Исмаил Исаков 8 жылга эркинен ажыратылган.
 2013 — Ошто ИИМдин Уюшкан кылмыштуулукка жана коррупцияга каршы күрөшүү башкармалыгынын түштүк аймактык башчысы Толкунбек Шоноевди белгисиз бирөөлөр атып кетишкен.
 2014 — Кыргыз-тажик чек арасында атышуу болгон.

Дүйнөдө
 1693 — Этна жанар тоосунун атылып чыгышынан улам жер титирөө болуп, Түштүк Италия, Сицилия жана Мальта ири кыйроолорго учураган. 100 000ге жакын киши набыт болгон.
 1698 — Пётр I баштаган "Улуу элчилик" Лондон шаарына келген. Пётр I Гринвич обсерваториясы, Акча сарай, Оксфорд университети жана Англис королдук илимий коому менен таанышып чыккан.
 1701 — Орусия Византия жылнаамасынын ордуна Юлиан жылнаамасын колдонууга өткөн. Натыйжада 7208-жылдын 31-декабрынан кийин 1700-жылдын 1-январы келген.
 1787 — англиялык астроном Уильям Гершель Оберон жана Титания аталган Урандын эки спутнигин ачкан.
 1909 — Нью-Йоркто аялзатынын дүйнөдө эң биринчи автожарышы старт алган.
 1960 — СССРде учкучтарды даярдоо борбору ачылган.
 1962 — Перуда чоң жер көчкү жүрүп, ал 3 миңден ашуун адамдын өмүрүн алып кеткен.
 1966 — Рио-де-Жанейро шаарында болгон көчкүдөн жана суу каптоодон 340тан ашуун киши көз жумган.
 2001 — Түштүк Африка Республикасындагы "Эллис Парк" стадионунда футболдук матч учурунда тыгын болуп, 43 киши көз жумган.

Төрөлгөндөр 
 1926 — Мукамбеткалый Турсуналиев, кыргыз акыны.
 1972
 Аманда Пит, америкалык актриса.
 Андрей Малахов, орусиялык тележурналист, шоумен, алпаруучу.
 Константин Хабенский, орусиялык актер, Орусиянын эл артисти.
 1987 — Мелис Абдрашитов, ырчы.
 1988 — Добр, рэп-аткаруучу.

Каза болгондор 
 1938 — Георгий Лангемак, советтик окумуштуу, конструктор.
 1991 — Карл Андерсон америкалык физик.
 2008 — Эдмунд Хиллари, жаңызеландиялык изилдөөчү жана альпинист.